วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่าย
23 พ.ย. 2558

ภาครวมตลาดภาคเช้า
ดัชนี SET ช่วงเช้าปิดบวก 1,398.55 (+4.71 จุด,+0.34%) กรอบ 1,396-1,402 มูลค่าการซื้อขาย  14,453.595 ล้านบาทเรียงลำดับมูลค่าการซื้อขาย ICT ENERG BANK FOOD FIN HELTH  CONMAT PROP TRANS ตามลำดับ
ตลาดภูมิภาคปรับขึ้น [Nikkei 225+0.00%][FBMKLCI +0.61%][HSI -0.03%][SSE +0.39%][TAIEX +0.24%] รับแรงหนุนจากตลาดหุ้นนิวยอร์กปิดบวกเมื่อวันศุกร์ที่ผ่านมา และแนวโน้มใช้มาตรการกระตุ้นเศรษฐกิจเพิ่มเติมของธนาคารกลางยุโรป โดย ECB จะทำในสิ่งที่จำเป็นเพื่อที่จะกระตุ้นเงินเฟ้อ หากเห็นว่าไม่สามารถทำให้นโยบายบรรลุเป้าหมายได้
โดยตลาดหุ้นฮ่องกงปิดลงเพราะการขายทำกำไร หลังตลาดปรับขึ้นเมื่อวันศุกร์จากความพยายามของทางการจีนในการหนุนสภาพคล่อง โดยในวันนี้ กระทรวงการคลังจีนเปิดเผยว่า ผลกำไรของรัฐวิสาหกิจจีน (SOE) ร่วงลงมากขึ้นใน 10 เดือนแรกปี 2558 จากผลกระทบของการชะลอตัวในเศรษฐกิจ 
ปัจจัยไทย สำนักงานเศรษฐกิจการคลัง(สศค.) เปิดเผย เดือน ต.ค.58 รัฐบาลจัดเก็บรายได้สุทธิ 165,304 ล้านบาท ต่ำกว่าประมาณการตามเอกสารงบประมาณ 0.7% และต่ำกว่าเดือนเดียวกันของปีก่อน 4.8% ซึ่งใกล้กับเป้าหมาย โดยการจัดเก็บรายได้ที่สูงกว่าประมาณการที่สำคัญ ได้แก่ รายได้ของหน่วยงานอื่น ภาษีเงินได้บุคคลธรรมดา และภาษีเบียร์ ส่วนภาษีมูลค่าเพิ่มจากการบริโภคในประเทศเพิ่มขึ้นจากปีที่แล้วสะท้อนการบริโภคที่ยังคงขยายตัว 
 
IMPACT(+) SCC MINT BBL CPF ADVANC LH BH DTAC BDMS KTB VGI CPN ROBINS EGCO HANA TISCO  
IMPACT(-) PTTEP PTT KBANK CPALL PTTGC INTUCH CHG KTC BA S PLANB BANPU GL BCP BEAUTY
 
แนวโน้มตลาดและหุ้นที่น่าสนใจ
คาดปรับลงทดสอบ 1,395 จุด ก่อนกลับขึ้นทดสอบ 1,402จุด
แนวโน้มภาคบ่ายเชิงเทคนิค: ดัชนีช่วงเช้าปรับขึ้นทดสอบแนวต้านสำคัญที่ 1,402 จุด แต่ยังไม่สามารถผ่านได้ ช่วงบ่ายมีโอกาสปรับลงทดสอบ EMA15วันที่ 1,395 จุด ก่อนปรับขึ้นทดสอบ 1,402 จุด อีกครั้ง   
 
CI (ราคาปิดภาคเช้า 2.70)
คงคำแนะนำซื้อ ราคาสามารถผ่านแนวต้าน Downtrend Line ขนาดใหญ่ที่ 2.66 บาท มาได้ แสดงถึงการเปลี่ยนแนวโน้มเป็นขาขึ้นชัดเจน โดยมีเป้าหมายที่ 2.90/3.00  บาท
 
PLAT (ราคาปิดภาคเช้า 5.65)
คงคำแนะนำซื้อ ราคาปรับขึ้นที่ 5.60 บาท พร้อมปริมาณการซื้อขายที่เริ่มเข้ามา หากยืนและผ่านได้มีแนวโน้มปรับขึ้นทดสอบเป้าหมายแรกที่ 6.00 บาท และมี 5.20 บาท เป็นจุดตัดขาดทุน 
 
ข่าวภาคเช้า (IQ)
– SIRI ส่ง”เดอะ วัลลีย์ เขาใหญ่”รับ High Season เผยมียอดขายแล้ว 60%
– TACC เคาะราคา IPO ที่ 2.88 บ./หุ้น เปิดจอง 25-27 พ.ย. เข้าเทรด 2 ธ.ค.
– ORI เผย”ไนท์บริดจ์ ดิ โอเชียน ศรีราชา”ทำยอดพรีเซลเดือนต.ค.แล้ว 40%
– DTAC จับมือเฟซบุ๊กเปิดบริการ Free Basics ให้ลูกค้าแฮปปี้ที่ใช้เน็ตน้อย
– LANNA ตั้งเป้าผลิต-ขายเอทานอลปี 59 ที่ 115 ล้านลิตรจาก 105 ล้านลิตรปีนี้
– EPG ตั้งเป้ารายได้งวดปี 59/60 โต 20% แตะหมื่นล้านบาท จากงวดปีนี้ตามเป้า
– ACAP ตั้งเป้าไตรมาส 1/59 ปล่อยสินเชื่อ SME 600 ล้านบาท มั่นใจทั้งปี 59 สดใส
– TICON เผยปี 59 เล็งขายสินทรัพย์เข้ากอง REIT มูลค่า 3 พันล้านบาทใกล้เคียงปีนี้  